Krizni stožer

Ministarstva zdravstva Republike Hrvatske

Zagreb, 15. ožujak 2020.

– molim proslijediti svima uključenima

**Postupanje s osobama koje su u zadnjih 14 dana prije ulaska u Hrvatsku boravile na području zahvaćenom epidemijom COVID-19: zdravstveni nadzor nad osobama bez simptoma/znakova bolesti i postupak s osobom koja pokazuje simptome/znakove bolesti i njezinim kontaktima**

Verzija 12, 15. ožujak 2020.

Osobe koje dolaze iz zemalja i područja u kojima postoji rasprostranjena ili lokalna transmisija bolesti COVID-19 uzrokovane novim koronavirusom (SARS-CoV-2), podvrgavaju se zdravstvenom nadzoru u svrhu pravovremenog otkrivanja eventualnog nastanka bolesti i sprječavanja njezinog daljnjeg širenja.

Zdravstveni nadzor je mjera koja se primjenjuje na zdrave ljude koji su bili izloženi riziku zaražavanja.

Prema osobama koje imaju znakove bolesti pri ulasku u Hrvatsku, postupa se na drugi način, koji je u nastavku opisan pod točkom 2. odnosno 3.

Države s rašoirenom ili lokalnom transmisijom bolesti, putnici iz kojih se moraju podvrgnuti kućnoj karanteni/samoizolaciji, navedene su u Prilogu 1.

**1.1. Zdravstveni nadzor u karanteni za strane građane koji dolaze iz država/područja s posebno rizičnih područja**

Slijedeće države/područja su definirane kao posebno rizična područja:

- Kineska provincija Hubei, uključujući grad Wuhan

- Italija

- Okrug Heinsberg u njemačkoj saveznoj državi North Rhine-Westphalia

- Južnokorejski grad Daegu i provincija Cheongdo

- Iran

**Sv**i strani državljani koji dolaze iz navedenih posebno rizičnih područja biti će obaviješteni od strane granične policije da su po ulasku u Hrvatsku obvezni podvrgnuti se karanteni na razdoblje od 14 dana po napuštanju navedenih područja.

Te su osobe dužne pod pratnjom otići u organiziranu karantenu, trošak koje će sami snositi.

Rješenje o obaveznoj karanteni donosi granični sanitarni inspektor. Osobe u karanteni bit će podvrgnute zdravstvenom nadzoru koji organizira osnivač karantene (županija ili grad).

Ako te osobe ulaze u Hrvatsku osobnim vozilom bit će prepraćene prometnom policijom do smještaja u kojem će boraviti tijekom trajanja karantene.

Ako se radi o organiziranom prijevozu autobusom, putnici će biti prepraćeni djelatnicima civilne zaštite do smještaja u kojem će boraviti tijekom trajanja karantene.

Ako ulaze u Hrvatsku zrakoplovom, bit će prepraćene policijom do smještaja u kojem će boraviti tijekom trajanja karantene.

Po isteku 14-dnevnog zdravstvenog nadzora (računajući od datuma napuštanja zahvaćenog područja), pravna osoba, osnivač karantene će na temelju podataka o provedenom zdravstvenom nadzoru poslati izvještaj o provedenom nadzoru i ishodu nadzora Državnom inspektoratu na email helpdesk-zarazne\_bolesti@dirh.hr i HZJZ-u na epidemiologija@hzjz.hr i na email inspektora koji je izdao rješenje (e-mail je naveden u samom rješenju).

Ako osoba tijekom zdravstvenog nadzora razvije simptome respiratorne bolesti ili povišenu tjelesnu temperaturu, zdravstveni radnici zaduženi za zdravstveni nadzor osoba smještenih u karanteni će postupiti u skladu sa sumnjom na COVID-19 bolest uzrokovanu koronavirusom.

**1.2. Zdravstveni nadzor nad zdravim osobama, hrvatskim građanima**

* Zdravi hrvatski građani koji ulaze u Hrvatsku iz zahvaćenih područja s raširenom ili lokalnom transmisijom bolesti (Prilog 1.) biti će podvrgnute obavezi kućne karantene/samoizolacije u trajanju od 14 dana po napuštanju zahvaćenog područja.
* Nad tim osobama provodi se zdravstveni nadzor na način da u skladu s Odlukom ministra zdravstva o sigurnosnoj mjeri izolacije KLASA: 501-01/20-01/06, URBROJ: 534-02-20-1 od 14. ožujka 2020. moraju biti u kućnoj samoizolaciji u trajanju od 14 dana po napuštanju zahvaćenog područja.
* Osoba na graničnom prijelazu primi obavijest o obaveznoj samoizolaciji.
* Najkraćim putem nastavi put do kuće.
* Odmah provodi samoizolaciju kod kuće na način da se odvoji od ukućana, po mogućnosti u zasebnu prostoriju.
* Osnovne upute o provođenju samoizolacije kod kuće uručit će im se na ulazu u zemlju. U uputama se nalazi i poveznica s detaljnijim informacijama o načinu sprečavanja širenja bolesti na stranicama HZJZ-a.
* Osoba se javlja liječniku obiteljske medicine prvoga radnoga dana po dolasku telefonom.
* Ako takve osobe razviju simptome bolesti javljaju se telefonom liječniku obiteljske medicine koji na temelju razgovora o kliničkom stanju pacijenta određuju potrebu testiranja. Izvan radnog vremena izabranog liječnika, osoba sa simptomima bolesti treba se javiti hitnoj medicinskoj službi.
* Liječnik obiteljske medicine po zaprimanju pozitivnog rezultata testiranja na COVID-19 odmah telefonom prijavljuje oboljelog epidemiologu koji će kontakte oboljelog staviti pod zdravstveni nadzor. Liječnik obiteljske medicine odmah telefonom obavještava epidemiologa i ako je rezultat testiranja neodrediv ili pozitivan na pan-coronaviruse. Promptna prijava oboljelog od strane liječnika prema epidemiologu nužna je zbog brze identifikacije kontakata i stavljanja tih kontakata pod zdravstveni nadzor.

Hrvatski građani koji dolaze iz zahvaćenih područja (Prilog 1.) obvezni su na 14-dnevni zdravstveni nadzor u kućnoj karanteni/samoizolaciji, tj. ne mogu napustiti Hrvatsku do isteka 14-dnevnog zdravstvenog nadzora

**1.3. Zdravstveni nadzor nad zdravim osobama, strancima**

* Zdravi strani građani koji ulaze u Hrvatsku iz zahvaćenih područja s raširenom ili lokalnom transmisijom bolesti (Prilog 1.) biti će podvrgnute obavezi kućne karantene/samoizolacije u trajanju od 14 dana po napuštanju zahvaćenog područja (izuzetak su države/područja navedeni kao posebno rizični pod točkom 1.1., a za koje je predviđena organizirana karantena).
* Nad tim osobama provodi se zdravstveni nadzor na način da u skladu s Odlukom ministra zdravstva o sigurnosnoj mjeri izolacije KLASA: 501-01/20-01/06, URBROJ: 534-02-20-1 od 14. ožujka 2020 moraju biti u kućnoj samoizolaciji u trajanju od 14 dana po napuštanju zahvaćenog područja.
* Strani građani, koji nemaju mjesto stalnog boravka u Hrvatskoj, moraju pri ulasku u Hrvatsku imati dokaz o osiguranom smještaju u Hrvatskoj tijekom 14-dnevne samoizolacije. Ako borave u Hrvatskoj kraće vrijeme, mogu napustiti Hrvatsku prije isteka 14 dana ako su zdrave.
* Osoba na graničnom prijelazu primi obavijest o obaveznoj samoizolaciji.
* Najkraćim putem nastavi put do unaprijed osiguranog smještaja u Hrvatskoj.
* Odmah provodi samoizolaciju u smještaju na način da se odvoji od ostlih putnika/gostiju, po mogućnosti u zasebnu prostoriju.
* Osnovne upute o provođenju samoizolacije u smještju uručiti će im se na ulazu u zemlju. U uputama se nalazi i poveznica s detaljnijim informacijama o načinu sprečavanja širenja bolesti na stranicama HZJZ-a.
* Osoba se javlja teritorijalno nadležnom epidemiologu prvoga radnoga dana po dolasku telefonom.
* Ako takve osobe razviju simptome bolesti javljaju se telefonom hitnoj medicinskoj službi (telefonski broj 112) koji na temelju informacija o kliničkom stanju pacijenta i/ili fizikalnog pregleda od strane liječnika HMP određuju potrebu testiranja.
* Ustanova koja je provela testiranje na COVID-19 obavezna je odmah obavijestiti nadležnog epidemiologa u slučaju pozitivnog nalaza u stranca. Također odmah telefonom obavještava epidemiologa i ako je rezultat testiranja neodrediv ili pozitivan na pan-coronaviruse. Promptna prijava oboljelog od strane liječnika prema epidemiologu nužna je zbog brze identifikacije kontakata i stavljanja tih kontakata pod zdravstveni nadzor.

**1.4.** **Postupak s putnicima u tranzitu – s osobama koje ulaze u Hrvatsku i isti dan izlaze iz Hrvatske**

Granični policajac će upitati osobu ima li znakove bolesti (povišenu tjelesnu temperatura, kašalj, teškoće disanja). Ako osoba nema znakove bolesti, nije potrebno osobu stavljati pod zdravstveni nadzor.

Putnik će dati graničnoj policiji svoje kontakt podatke i podatke o predviđenom vemenu izlaska iz Hrvatske i graničnom prijelazu na kojem izlazi iz Hrvatske te će granična policija nakon što mu se odobri ulazak provjeirti jesu li takvi putnii napustili područje Republike Hrvatske.

Navedeno pravilo moguće je primjeniti samo ukoliko je izlazak iz Republike Hrvatske u susjednu državu koja će mu omogućiti ulazak.

Dana 10.3.2020. g. Republika Srbija donijela je odluku o zabrani ulaska svim državljanima (osim državljanima R. Srbije) u R. Srbiju koje dolaze s područja Italije, djelova Švicarske, Irana, Južne Koreje i Kine. Takvim putnicima može se omogućiti tranzit samo ukoliko ruta njihova puta ne uključuje Republiku Srbiju. Popis će se redovito ažurirati, ovisno o mogućim restrikcijama koje će donositi susjedne države.

Bosna i Hercegovina također je zabranila ulaz strancima iz Italije.

Ako osoba pri ulasku u državu ima znakove bolesti, obavijestit će graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

**1.5.** **Postupak s vozačima teretnih vozila i strojovođama u željezničkom prometu**

Vozači teretnih vozila će odvoziti robu na mjesta isporuke i bez izlaska iz kabine od strane drugih radnika roba će biti istovarena, a potom vozači odlaze u karantenu koja će im biti osigurana u svim županijama u objektima gdje će prespavati ili kod poslodavca koji će im osigurati iste takve uvjete na svojem parkiralištu ili će se odmoriti a nakon toga nastaviti putovanje (bez izlaska iz kabine) na drugo odredište.

Strojovođe u željezničkom prometu mogu prelaziti granicu sa Slovenijom, Srbijom, Mađarskom, Bosnom i Hercegovinom bez ograničenja. Poslodavac je dužan osigurati svu zaštitnu opremu koji su dužni koristiti prilikom obavljanja poslovnog procesa.

**2) Postupak s osobom koja je ušla u Hrvatsku iz zahvaćenog područja zrakoplovom ili drugim prijevoznim sredstvom, a kod koje tijekom putovanja nije uočeno da je bolesna, a na graničnom prijelazu se posumnja na bolest**

**uzrokovanu novim koronavirusom (vrijedi i za putnike u kopnenom prometu koji su razvili simptome tijekom putovanja)**

* + - Ako granični sanitarni inspektor na graničnom prijelazu i/ili sanitarni inspektor Područnog ili Središnjeg ureda Državnog inspektorata tijekom razgovora odnosno anketiranja putnika kojeg mu je uputio policijski službenik, a koji je unazad 14 dana boravio u području u kojem postoji rizik od zaražavanja SARS-CoV-2, utvrdi sumnju na bolest koja je uzrokovana novim koronavirusom prema Tablici 1., obavijestit će o tome teritorijalno nadležnog epidemiologa (izvan radnog vremena, u pripravnosti 24/7) i izdati rješenje o upućivanju na liječenje. Epidemiolog uz prethodnu obavijest i u konzultaciji s infektologom najbliže bolnice (u Zagrebu Klinika za infektivne bolesti "Dr. Fran Mihaljevića“ ) obavještava, pozivom na broj 194 ili 112, o potrebi prijevoza bolesnika vozilom HMS u bolnicu. Medicinska prijavno-dojavna jedinica HMS po dobivenom zahtjevu od nadležnog epidemiologa za prijevoz bolesnika vozilom HMS, organizira prijevoz i o tome obavještava Hrvatski zavod za hitnu medicinu. Nadležni epidemiolog o svemu obavještava epidemiologa HZJZ-a (izvan radnog vremena, u pripravnosti 24/7), a HZJZ obavještava KS MZ. Obvezu obavještavanja graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata imaju i zaposlenici zračne luke, carina i zaposlenici ostalih službi na graničnom prijelazu ukoliko imaju saznanja ili primijete navedene znakove moguće zarazne bolesti.
		- Granični sanitarni inspektor i/ili sanitarni inspektor Područnog ili Središnjeg ureda Državnog inspektorata prikupi podatke o osobama koje su bile u kontaktu s bolesnikom u vrijeme kad je imao znakove bolesti.
		- Svim osobama koje su bile u kontaktu s bolesnikom u vrijeme kad je imao znakove bolesti granični sanitarni inspektor i/ili sanitarni inspektor Područnog ili Središnjeg ureda Državnog inspektorata treba izdati rješenje za podvrgavanje zdravstvenom nadzoru i uputiti ih s tim rješenjem epidemiološkoj službi prema mjestu boravka, a koju treba i sam obavijestiti (kopijom rješenja i telefonom).
		- Epidemiolog na temelju rješenja i procjene vrste izloženosti provodi zdravstveni nadzor kontakata u samoizolaciji/kućnoj karanteni.
		- Po završetku zdravstvenog nadzora, ako kontakti oboljelog putnika ostanu zdravi, epidemiolog šalje izvješće o provedbi zdravstvenog nadzora za one osobe kojima je izdato rješenje o podvrgavanju zdravstvenom nadzoru Državnom inspektoratu na email helpdesk-zarazne\_bolesti@dirh.hr i na email inspektora koji je izdao rješenje (e-mail je naveden u samom rješenju) .
		- Ako osoba pod zdravstvenim nadzorom razvije znakove respiratorne bolesti, epidemiolog koji provodi nadzor će postupiti u skladu sa sumnjom na COVID-19, a njegove kontakte staviti pod zdravstveni nadzor u kućnoj karanteni/samoizolaciji. Ako se osoba protivi zdravstvenom nadzoru, epidemiolog obavještava sanitarnog inspektora koji izdaje rješenje.
		- Ako se prije isteka zdravstvenog nadzora dokaže da oboljeli putnik ne boluje od COVID-19, prekida se zdravstveni nadzor nad njegovim kontaktima.

**3.)** **Postupak s osobom koja dolazi iz zahvaćenog područja kod koje su uočeni znakovi bolesti tijekom leta i zdravstveni nadzor nad kontaktima**

###

* + - Osoblje zrakoplova će podijeliti putnicima anketne listiće (Passenger locator cards) koje svi moraju ispuniti, osoblje zrakoplova ih pokupiti prije slijetanja zrakoplova i po slijetanju ih predati graničnom sanitarnom inspektoru na graničnom prijelazu.
		- Osoblje zrakoplova će popuniti zdravstveni dio opće deklaracije za on-board registriranje zdravstvenih podataka (ICAO Annex 9, Appendix 1), te iste dostaviti zdravstvenim tijelima točke ulaska (Point of entry - POE).
		- Kapetan zrakoplova mora obavijestiti kontrolu leta na odredištu da u zrakoplovu ima bolesnika sa simptomima zarazne bolesti i dati koliko je moguće više informacija o kretanju bolesnika unazad dva tjedna te dati osobne identifikacijske podatke o bolesniku.

Kontrola leta će o dolasku zrakoplova s bolesnikom obavijestiti graničnu policiju na graničnom prijelazu, koja će obavijestiti graničnog sanitarnog inspektora

* + - Pri izlasku iz zrakoplova, bolesnika i njegovu ručnu prtljagu treba član osoblja koji je tijekom leta bio zadužen za bolesnika izvesti iz zrakoplova prije ili nakon svih ostalih putnika (ovisno o udaljenosti sjedala bolesnika od vrata), u svrhu smanjenja kontakta bolesnika s ostalim putnicima.
		- Bolesnog putnika će predati graničnom sanitarnom inspektoru na graničnom prijelazu koji će ga, ako je prije manje od 14 dana napustio područje u kojem postoji rizik od zaražavanja SARS-CoV-2, smjestiti u prostoriju za izolaciju do dolaska Hitne medicinske službe.
		- Granični sanitarni inspektor na graničnom prijelazu će o tome obavijestiti teritorijalno nadležnog epidemiologa u pripravnosti 24/7. Granični sanitarni inspektor po utvrđivanju sumnje na bolest koja je uzrokovana novim koronavirusom prema Tablici 1 obavijestit će o tome teritorijalno nadležnog epidemiologa (izvan radnog vremena, u pripravnosti 24/7) i izdati rješenje o upućivanju na liječenje.
		- Epidemiolog uz prethodnu obavijest i u konzultaciji s graničnim sanitarnim inspektorom i infektologom najbliže bolnice (u Zagrebu Klinika za infektivne bolesti "Dr. Fran Mihaljević") obavještava, pozivom na broj 194, o potrebi prijevoza bolesnika vozilom HMS u bolnicu. Medicinska prijavno-dojavna jedinica HMS po dobivenom zahtjevu od nadležnog epidemiologa za prijevoz bolesnika vozilom HMS, organizira prijevoz i o tome obavještava Hrvatski zavod za hitnu medicinu. Nadležni epidemiolog o svemu obavještava epidemiologa u HZJZ-a, a HZJZ obavještava KS MZ .
		- Granični sanitarni inspektor na graničnom prijelazu na temelju anketnih listića (Passenger locator cards) i aketiranja putnika izdat će rješenje za podvrgavanje zdravstvenom nadzoru i uputiti ih na zdravstveni nadzor teritorijalno nadležnom epidemiologu prema mjestu boravka osobe. Isto rješenje izdat će se i kabinskom osoblju koje se tijekom leta brinulo o oboljelom. Granični sanitarni inspektor o tome obavještava nadležnog epidemiologa (kopijom rješenja i telefonom). Mobiteli epidemiologa u pripravnosti (za obavijesti izvan radnog vremena) navedeni su u Prilogu 2.
		- Epidemiolog kojem su kontakti oboljelog putnika upućeni na zdravstveni nadzor će prikupiti dodatne podatke o vjerojatnosti zaražavanja, ovisno o načinu kontakta s oboljelim putnikom, te primijeniti odgovarajući zdravstveni nadzor. Tijekom zdravstvenog nadzora koji traje 14 dana od kontakta s oboljelom osobom, osoba pod nadzorom je u svakodnevnom telefonskom kontaktu s epidemiologom.
		- Po završetku zdravstvenog nadzora, ako kontakti oboljelog putnika ostanu zdravi, epidemiolog šalje izvješće o provedbi zdravstvenog nadzora Državnom inspektoratu na email helpdesk-zarazne\_bolesti@dirh.hr i na email inspektora koji je izdao rješenje (e-mail je naveden u samom rješenju) i HZJZ-u. Ako osoba pod zdravstvenim nadzorom razvije znakove respiratorne bolesti, epidemiolog koji provodi nadzor će postupiti u skladu sa sumnjom na COVID-19, a njegove kontakte staviti pod zdravstveni nadzor. Ako se osoba protivi zdravstvenom nadzoru, epidemiolog obavještava sanitarnog inspektora koji izdaje rješenje putem e-maila i telefonom.
		- Ako se prije isteka zdravstvenog nadzora dokaže da oboljeli putnik ne boluje od COVID-19, prekida se zdravstveni nadzor nad njegovim kontaktima.

Krizni stožer Ministarstva zdravstva

**Tablica 1. Sumnja na infekciju COVID-19 postavlja se u slučaju kad su zadovoljeni sljedeći kriteriji:**

* 1) Pacijent pokazuje znakove i simptome akutne respiratorne infekcije (nagli početak barem jednog od slijedećeg: kašalj, povišena tjelesna temperatura, kratkoća daha) **i** nije moguće objasniti simptome drugom etiologijom **i** putovao je ili boravio u zemlji/području s lokalnom ili raširenom transmisijom\* bolesti unazad 14 dana prije početka bolesti.

**Ili**

* 2) Pacijent s bilo kojim simptomima respiratorne bolesti koji je unazad 14 dana od početka simptoma bio u bliskom kontaktu1 s bolesnikom koji je klasificiran kao vjerojatan ili potvrđeni slučaj COVID-19.

**Ili**

* 3) Pacijent s teškom akutnom respiratornom infekcijom– povišena tjelesna temperatura i barem jedan od znakova respiratorne bolesti (tj. kašalj, kratak dah) koja zahtijeva hospitalizaciju, a koja se ne može objasniti drugom etiologijom.

1  Bliski kontakt uključuje sljedeće:

* Dijeljenje zajedničkog kućanstva s oboljelim od COVID-19
* Izravan tjelesni kontakt s oboljelim od COVID-19 (npr. rukovanje)
* Nezaštićen izravan kontakt s infektivnim izlučevinama oboljelog od COVID-19 (dodirivanje korištenih maramica golom rukom ili npr. ako se bolesnik iskašlje u osobu)
* Kontakt licem u lice s COVID-19 bolesnikom na udaljenosti manjoj od dva metra u trajanju duljem od 15 minuta
* Boravak u zatvorenom prostoru (npr. učionica, soba za sastanke, čekaonica u zdravstvenoj ustanovi itd.) s COVID-19 bolesnikom u trajanju duljem od 15 minuta na udaljenosti manjoj od dva metra
* Zdravstveni radnik ili druga osoba koja pruža izravnu njegu oboljelom od COVID-19 ili laboratorijsko osoblje koje rukuje s uzorcima oboljelog bez korištenja preporučene osobne zaštitne opreme (OZO) ili ukoliko je došlo do propusta u korištenju OZO
* Kontakt u zrakoplovu ili drugom prijevoznom sredstvu s bolesnikom dva mjesta ispred, iza, ili sa strane ili na udaljenosti manjoj od jedan metar; suputnici ili osobe koje skrbe o bolesniku tijekom putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na izloženost većeg broja putnika, bliskim kontakima se mogu smatrati putnnici cijelog odjeljka ili cijelog zrakoplova).

\* Zahvaćenim područjima kod kojih treba postaviti sumnju na koronavirusnu bolest smatraju se države za koje Svjetska zdravstvena organizacija navodi da imaju lokalnu ili raširenu transmisiju bolesti, a prema objavama u dnevnim izvještajima *Coronavirus disease (COVID-2019) situation reports*, koji se mogu naći na ovoj poveznici: <https://www.who.int/emergencies/diseases/novel-coronavirus-2019/situation-reports>

Kriteriji služe kao preporuka/vodič za daljnju obradu i postupanje. Oboljele treba procjenjivati od slučaja do slučaja, jer klinička slika i epidemiološka anamneza mogu odstupati ili biti nejasni.

Prilog 1. Popis zemalja s lokaliziranom ili raširenom transmisijom bolesti na koje se odnosi obaveza kućne karantene/samoizolacije ako su putnici u njima boravili unazad 14 dana.

|  |  |
| --- | --- |
| Narodna Republika Kina | People's Republic of China  |
| Republika Koreja | Republic of Korea |
| Japan | Japan |
| Republika Singapur | Republic of Singapore |
| Australija | Australia |
| Malezija | Malaysia |
| Republika Filipini | Republic of the Philippines |
| Socijalistička Republika Vijetnam | Socialist Republic of Viet Nam |
| Kraljevina Kambodža | Kingdom of Cambodia |
| Novi Zeland | New Zealand |
| Talijanska Republika | Republic of Italy |
| Kraljevina Španjolska | Kingdom of Spain |
| Francuska Republika | French Republic |
| Savezna Republika Njemačka | Federal Republic of Germany |
| Švicarska Konfederacija | Swiss Confederation  |
| Kraljevina Danska | Kingdom of Denmark |
| Kraljevina Švedska | Kingdom of Sweden  |
| Kraljevina Nizozemska | Kingdom of the Netherlands |
| Ujedinjena Kraljevina Velike Britanije i Sjeverne Irske | United Kingdom of Great Britain and Northern Ireland |
| Republika Austrija | Republic of Austria |
| Kraljevina Norveška | Kingdom of Norway |
| Češka Republika | Czech Republic |
| Republika Finska | Republic of Finland |
| Helenska Republika | Hellenic Republic |
| Država Izrael | State of Israel |
| Irska | Ireland |
| Republika San Marino | Republic of San Marino |
| Republika Island | Republic of Iceland |
| Bela Krajina u Republici Sloveniji  | Bela Krajina in the Republic of Slovenia |
| Republika Poljska | Republic of Poland |
| Rumunjska | Romania |
| Portugalska Republika | Portuguese Republic |
| Slovačka Republika | Slovak Republic |
| Republika Bjelarus | Republic of Belarus |
| Republika Bugarska | Republic of Bulgaria |
| Republika Sjeverna Makedonija | Republic of North Macedonia |
| Kraljevina Tajland | Kingdom of Thailand |
| Republika Indija | Republic of India |
| Republika Indonezija | Republic of Indonesia |
| Republika Maldivi | Republic of Maldives |
| Islamska Republika Iran | Islamic Republic of Iran |
| Kraljevina Bahrein | Kingdom of Bahrain |
| Ujedinjeni Arapski Emirati | United Arab Emirates |
| Republika Irak | Republic of Iraq |
| Arapska Republika Egipat | Arab Republic of Egypt |
| Libanonska Republika | Lebanese Republic |
| Islamska Republika Pakistan | Islamic Republic of Pakistan |
| Narodna Republika Bangladeš | People's Republic of Bangladesh |
| Kanada | Canada |
| Savezna Republika Brazil | Federative Republic of Brazil |
| Republika Čile | Republic of Chile |
| Republika Kostarika | Republic of Costa Rica |
| Alžirska Narodna Demokratska Republika | People's Democratic Republic of Algeria |
| Republika Kamerun | Republic of Cameroon |
| Republika Peru | Republic of Peru |
| Republika Ekvador | Republic of Ecuador |

Prilog 2. Popis telefonskih brojeva epidemiologa u pripravnosti

|  |
| --- |
| **Popis telefonskih brojeva epidemiologa u pripravnosti** |
| ZZJZ "Dr. Andrija Štampar", Zagreb | 091 46 96 444 |
| ZZJZ Krapinsko-zagorske županije | 099 245 55 45 |
| 091 730 79 13 |
| 091 510 31 65 |
| ZZJZ Sisačko moslavačke županije | 098 29 35 78 |
| 098 293576 |
| 098 29 35 72 |
| 098 981 32 73 |
| ZZJZ Karlovačke županije | 098 247 630 |
| ZZJZ Varaždinske županije | 099 211 98 02 |
| ZZJZ Koprivničko križevačke županije | 098 59 22 15 |
| ZZJZ Bjelovarsko bilogorske županije | 098 49 20 24 |
| ZZJZ Primorsko goranske županije | 091 125 72 10 |
| ZZJZ Ličko senjske županije | 091 504 49 17 |
| ZZJZ Virovitičko podravske županije | 098 46 59 45 |
| 098 46 59 44 |
| ZZJZ Požeško slavonske županije | 098 98 29 204 |
| ZZJZ Brodsko posavske županije | 091 51 70 426 |
| ZZJZ Zadarske županije | 098 33 27 65 |
| ZZJZ Osječko baranjske županije | 031 225 717  |
| ZZJZ Šibensko kninske županije | 091 43 41 201 |
| ZZJZ Vukovarsko srijemske županije | 091 37 04 290 |
| 0912700366 |
| ZZJZ Splitsko dalmatinske županije | 091 15 12 003 |
| ZZJZ Istarske županije | 098 441 821 |
| ZZJZ Dubrovačko neretvanske županije | 098 24 34 54 |
| ZZJZ Međimurske županije | 098 55 88 11 |
| ZZJZ Zagrebačke županije | 099 736 87 84 |
| **Hrvatski zavod za javno zdravstvo** | **098 22 77 53** |